CELEX: 62016CA0177
Language: hu
Date: 2017-09-14 00:00:00
Title: C-177/16. sz. ügy: A Bíróság (második tanács) 2017. szeptember 14-i ítélete (az Augstākā tiesa [Lettország] előzetes döntéshozatal iránti kérelme) – Autortiesību un komunicēšanās konsultāciju aģentūra – Latvijas Autoru apvienība kontra Konkurences padome (Előzetes döntéshozatal — Verseny — EUMSZ 102. cikk — Erőfölénnyel való visszaélés — A „tisztességtelen ár” fogalma — Egy szerzői jogi közös jogkezelő szervezet által beszedett díjak — Más tagállamokban alkalmazott díjakkal való összehasonlítás — A referencia-tagállamok kiválasztása — Az árak megállapításának kritériumai — A bírság kiszámítása)

13.11.2017   
            
            
               HU
            
            
               Az Európai Unió Hivatalos Lapja
            
            
               C 382/18
            
         A Bíróság (második tanács) 2017. szeptember 14-i ítélete (az Augstākā tiesa [Lettország] előzetes döntéshozatal iránti kérelme) – Autortiesību un komunicēšanās konsultāciju aģentūra – Latvijas Autoru apvienība kontra Konkurences padome
   (C-177/16. sz. ügy) (1)
   
   ((Előzetes döntéshozatal - Verseny - EUMSZ 102. cikk - Erőfölénnyel való visszaélés - A „tisztességtelen ár” fogalma - Egy szerzői jogi közös jogkezelő szervezet által beszedett díjak - Más tagállamokban alkalmazott díjakkal való összehasonlítás - A referencia-tagállamok kiválasztása - Az árak megállapításának kritériumai - A bírság kiszámítása))
   (2017/C 382/21)
   Az eljárás nyelve: lett
   
      A kérdést előterjesztő bíróság
   
   Augstākā tiesa
   
      Az alapeljárás felei
   
   
      Felperes: Autortiesību un komunicēšanās konsultāciju aģentūra – Latvijas Autoru apvienība
   
      Alperes: Konkurences padome
   
      Rendelkező rész
   
   
               1)
            
            
               A tagállamok közötti kereskedelmet befolyásolhatja a monopolhelyzetben lévő, külföldi jogosultak jogait is kezelő szerzői jogi jogkezelő szervezet által meghatározott díjak összege oly módon, hogy annak következtében alkalmazni kell az EUMSZ 102. cikket.
            
         
               2)
            
            
               Annak megvizsgálása érdekében, hogy egy szerzői jogi jogkezelő szervezet az EUSZ 102. cikk második bekezdésének a) pontja értelmében tisztességtelen árakat alkalmaz-e, helyénvaló összehasonlítani az e szervezet által és a szomszédos államok által, valamint az átlag vásárlóerő-paritási index alapján kiigazított, más tagállamok által alkalmazott díjakat, feltéve, hogy a referencia-tagállamokat objektív, helyénvaló és ellenőrizhető kritériumok alapján választották ki, és az összehasonlításokat egységes alapon végezték el. Helyénvaló összehasonlítást végezni az egy vagy több konkrét felhasználói szegmens vonatkozásában alkalmazott díjak tekintetében, feltéve, hogy léteznek arra utaló valószínűsítő körülmények, hogy a díjak túlzott mértéke az adott szegmenst érinti.
            
         
               3)
            
            
               Az összehasonlított díjak közötti különbséget akkor kell észrevehetőnek tekinteni, ha az jelentős, és tartósan fennáll. Az ilyen különbözet az erőfölénnyel való visszaélésre utaló valószínűsítő körülménynek minősül, és az erőfölényben lévő szerzői jogi jogkezelő szervezetnek kell bizonyítania, hogy az árai méltányosak, olyan objektív tényezőkre történő hivatkozással, amelyek befolyásolják a kezelési költségeket vagy a jogok jogosultjait megillető díjazást.
            
         
               4)
            
            
               Abban az esetben, ha az EUMSZ 102. cikk második bekezdésének a) pontja szerinti jogsértés megállapításra kerül, a bírság összegének meghatározása céljából a jogok jogosultjait megillető díjazást be kell számítani az érintett szerzői jogi jogkezelő szervezet forgalmába, feltéve, hogy e díjazás e szervezet által nyújtott szolgáltatások értékének részét képezi, és hogy e beszámítás a kiszabott szankció hatékony, arányos jellegének és visszatartó erejének a biztosításához szükséges. A kérdést előterjesztő bíróságnak kell megvizsgálnia, hogy az ügy összes körülménye alapján e feltételek teljesülnek-e.
            
         
      (1)  HL C 200., 2016.6.6.